NB-Uitgewers soek jou Ultrasatyn-liefdesverhale | LitNet
Skryfwerk NB-Uitgewers soek jou Ultrasatyn-liefdesverhale
Uitsonderlik sexy, gewaagde liefdesfiksie wat die leser se tone laat krul van hitsige lekkerkry – as jy so iets wil skryf, is die Ultrasatyn-wedstryd vir jou.
Nie net het jy die kans om dalk ’n e-boek van jou verhaal die lig te laat sien nie, maar daar is twee pryse op die spel: R20 000 vir die liefdesverhaal met die meeste woema, en R10 000 vir die naaswenner. Die wedstryd is oop vir reeds gepubliseerde skrywers sowel as debutante.
Stuur jou stomende liefdesverhaal, van nie minder nie as 35 000 woorde, na ultrasatyn@nb.co.za. Die sluitingsdatum vir inskrywings (slegs per e-pos) is 19 April 2013, en wenners sal teen 18 Junie 2013 aangekondig word.
Wat is ’n liefdesverhaal?
Die storie fokus primêr op die ontwikkeling van ’n liefdesverhouding tussen twee mense.
Ons weet van meet af aan hier gaan liefde gevind word. Die groot vraag is: Hoe?
Spanninge van buite die karakters, maar veral ook van binne – dit wil sê konflik weens botsende persoonlikhede, instellings of doelwitte – verskaf die storie: Ons sien hoe die twee deur al die konflikte werk en die struikelblokke in hul pad na liefde oorkom.
Vir Ultrasatyn soek ons verhale waar sensualiteit en die seksuele aspek van die verhouding intense aandag geniet, maar onthou: Die twee hoofkarakters se uiteindelike vind van liefde by mekaar is steeds ’n vereiste.
Klik hier vir volledige kompetisiereëls en die inskryfvorm.
Persverklaring: Jan Heuni... Van Calvinisme tot Romant... Kô lat ons sing Adam Smal... kykNET Silwerskermfees 20... Geen mindere plek vir Afr... Meeste kommentaar
Oscar Pistorius – vir laa... 87 comments Marlene van Niekerk on th... 43 comments Wannie Carstens, US-raads... 37 comments PEN Afrikaans teken prote... 27 comments Kaapse dinkskrum pleit vi... 23 comments LitNet-blogsDurbanville Kinderhuis wrote a new post, Dragon Sta, on the site Durbanville KinderhuisCM wrote a new post, Verorbering van snert, on the site CMPATTY wrote a new post, En SO begin dit, on the site Paterinacrito wrote a new post, Skaamlekkerkry, on the site Critojutinroz wrote a new post, La óptica experimento de un puntero láser, on the site El equipo láser más popular Kontaklitnet@litnet.co.za021 886 5169ArgiefArgief 1999–2006Argief 2006–2012 © 2016 LitNet. Alle regte voorbehou | All rights reserved